નીતિશકુમારના જેડીયુના એક નેતા રામનાથ ઠાકુરના ચમચા તરીકે બ્રજેશ નીતિશનો પણ દોસ્ત બન્યો હતો. અગાઉ બ્રજેશ આનંદ મોહનસિંહ સાથે પણ જોડાયો હતો. લાલુ યાદવ સામે પડકાર ફેંકવા માટે આનંદ મોહનસિંહે પોતાની બિહાર પિપલ્સ પાર્ટી એવી અલગ પાર્ટી બનાવી હતી. આનંદ જેલમાં હતો ત્યારે પણ તેની પત્ની લવલી સિંહ જીતી ગઈ હતી. 1995માં આનંદ મોહન સિંહના પક્ષમાંથી બ્રજેશ સિંહે પણ ચૂંટણીમાં જંપલાવ્યું હતું, પણ તે હારી ગયો હતો. 2000માં ફરી વાર ચૂંટણી લડ્યો પણ ત્યારે ફાવ્યો નહીં. આ વખતે યાદવ વિરોધી હોવાથી આનંદ મોહનને એનડીએમાં લેવામાં આવ્યો હતો. તેના પક્ષને બે ટિકિટો આપવામાં આવી હતી, તેમાંથી એક બ્રજેશને મળી હતી. એનડીએના નેતાઓ તેના માટે પ્રચારમાં પણ આવ્યાં હતાં.